
	Comisia pentru buget, finanţe şi bănci
	
	Bucureşti,      22.10.2007  

Nr. 22/553


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Legii nr. 136/1995 privind asigurările şi reasigurările în România, cu care comisia noastră a fost sesizată în fond cu adresa Biroului Permanent nr. PLX 656 din 2.10.2007.
	PREŞEDINTE,

Aurel Gubandru 

	Bucureşti,    22.10.2007
Nr. 553


RAPORT

asupra proiectului de Lege pentru modificarea şi completarea 

Legii nr. 136/1995 privind asigurările şi reasigurările în România
Cu adresa PLX 656 din 2.10.2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea Legii nr. 136/1995 privind asigurările şi reasigurările în România.
La întocmirea raportului s-au avut în vedere avizul Consiliului Legislativ.

Prezentul proiect de Lege are ca obiect de reglementare  introducerea noţiunii de constatare amiabilă de accident pentru evenimentele în care au fost implicate două vehicule, din care au rezultat numai pagube materiale.

Constatarea amiabilă reprezintă un formular tipizat eliberat de societăţile în domeniul asigurărilor în care conducătorii vehiculelor implicate descriu circumstanţele  producerii evenimentului precum şi datele personale de identificare a vehiculelor şi a propriilor asigurători. Procedurile privind utilizarea acestui formular se vor stabili prin norme emise de Comisia pentru Supravegherea Asigurărilor.

Prin Ordonanţa de urgenţă a Guvernului nr. 195/2002 privind circulaţia pe drumurile publice, modificată şi completată prin Ordonanţa de urgenţă a Guvernului nr. 63/2006, aprobată prin Legea nr. 6/2004, s-a introdus noţiunea de constatare  amiabilă de accident cu precizarea că se va adopta un proiect de lege privind constatarea amiabilă în caz de accidente de circulaţie din care au rezultat numai pagube materiale.

Deoarece, legislaţia din domeniul asigurărilor nu reglementează „constatarea amiabilă de accident” precum şi modalitatea implementării acestei proceduri, s-a elaborat prezentul act normativ prin care se modifică Legea nr. 136/1995 privind asigurările şi reasigurările. În acelaşi timp, necesitatea armonizării cu practicile Uniunii Europene şi a alinierii la standardele europene a legislaţiei rutiere impune modificarea legislaţiei din domeniul asigurărilor.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Comisiei pentru Supravegherea Asigurărilor domnul vicepreşedinte Tudor Baltă, doamna director general Marinela Nemeş şi domnul director general Bulugea Marian.
La lucrările comisiei au participat  24  deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 1.10.2007.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru modificarea şi completarea Legii nr. 136/1995 privind asigurările şi reasigurările în România, în şedinţa din data de 16.10.2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


Consilier parlamentar
Bărdiţă Mariana

Expert parlamentar

Rădoi Florentina

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. Crt.
	Text act normativ de bază
	Text Senat
	Textul propus de Comisie

(autor amendament)
	Motivaţie

	1
	
	LEGE 
pentru modificarea şi completarea Legii nr. 136/1995 privind asigurările şi reasigurările în România
	NEMODIFICAT
	

	2.
	
	Art. I – Legea nr. 136/1995 privind asigurările şi reasigurările în România, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, se modifică şi se completează după cum urmează:
	NEMODIFICAT
	

	3.
	 „Art. 11. – In înţelesul prezentei legi, termenii şi expresiile de mai jos au următoarele semnificaţii:

2. autovehicul – vehicul cu propulsie proprie, inclusiv remorci, semiremorci sau ataşe tractate ori netractate, după caz;

(Text. Legea nr. 136/1995, astfel cum a fost completată prin OUG nr. 61/2005)
	1. La articolul 11, punctul 2 va avea următorul cuprins:

„2. Vehicul -  orice mijloc de transport, cu sau fără propulsie proprie, destinat deplasării pe uscat, inclusiv orice tip de remorcă, indiferent dacă este cuplată sau nu, excepţie făcând cele care se deplasează pe şine, bicicletele sau vehiculele cu tracţiune animală;” 
	NEMODIFICAT
NEMODIFICAT

	

	4.
	--------------
	---------------
	2. La art. 11, după punctul 9 se introduce un nou punct, punctul 10, cu următorul cuprins:

10. vigneta - autocolant care se aplică pe parbrizul vehiculului sau în alt loc vizibil din exterior, care atesta existenţa unei poliţe de asigurare RCA pentru vehiculul respectiv, eliberat împreună cu poliţa de asigurare RCA.

Autor: Comisia
	Urmare a însuşirii de către România a recomandării UE în sensul introducerii obligativităţii afişării vignetei pe parbrizul vehiculelor şi pe cale de consecinţă a sancţionării cu amendă de către organele de poliţie.

	5
	 „Art. 8 – Constatarea producerii riscurilor asigurate, evaluarea pagubelor, stabilirea şi plata despăgubirilor şi a sumelor asigurate se efectuează în condiţiile legii şi ale normelor adoptate în baza legii de Comisia de Supraveghere a Asigurărilor, pentru asigurările obligatorii sau ale contractului de asigurare, în cazul asigurărilor facultative.”

(Legea nr. 172/2004)
	2. La articolul 8, se introduc trei alineate noi, alin. 2-4, cu următorul cuprins:

„Avizarea şi constatarea producerii riscurilor asigurate, evaluarea pagubelor, stabilirea şi plata despăgubirilor ori a sumelor asigurate se efectuează în condiţiile legii şi ale normelor adoptate în baza legii de Comisia de Supraveghere a Asigurărilor, pentru asigurările obligatorii, sau ale contractului de asigurare, în cazul asigurărilor facultative.

Pentru evenimentele în care au fost implicate două vehicule, din care au rezultat numai pagube materiale, avizarea societăţilor din domeniul asigurărilor se poate face şi în baza unui formular tipizat, eliberat de societăţile din domeniul asigurărilor, denumit constatare amiabilă de accident, în care conducătorii vehiculelor respective consemnează circumstanţele producerii evenimentului, datele personale de identificare a vehiculelor implicate, precum şi a propriilor asigurători.

Forma, dimensiunile, conţinutul, precum şi procedurile privind utilizarea formularului tipizat se stabilesc prin norme emise de către Comisia de Supraveghere a Asigurărilor.”
	3. Articolul 8 va avea următorul cuprins:

NEMODIFICAT

NEMODIFICAT

NEMODIFICAT
	Respectarea normelor de tehnică legislativă



	6.
	 „Art. 22 – In limitele indemnizaţiei plătite, asigurătorul este subrogat în toate drepturile asiguratului sau ale beneficiarului asigurării contra celor răspunzători de producerea pagubei, cu excepţia asigurărilor de persoane iar in cazul în care în vigoare era o asigurare obligatorie de răspundere civilă pentru pagube produse prin accidente de autovehicule şi împotriva asigurătorului de răspundere civilă, în limitele obligaţiei acestuia, conform art. 54 alin 2 şi 3.

(Text Lege 136/1995, astfel cum a fost modificată prin OUG nr. 61/2005)
	
	4. La art. 22, alineatul 1 va avea următorul cuprins:

In limitele indemnizaţiei plătite, asigurătorul este subrogat în toate drepturile asiguratului sau ale beneficiarului asigurării contra celor răspunzători de producerea pagubei, cu excepţia asigurărilor de persoane, iar în cazul în care în vigoare era o asigurare obligatorie de răspundere civilă pentru pagube produse prin accidente de vehicule şi împotriva asigurătorului de răspundere civilă, în limitele obligaţiei acestuia, conform art. 54.
Autor: Comisia
	Corelare cu prevederile art. 54 modificat

	7.
	ART. 43 

Despagubirea se stabileste pe baza conventiei dintre asigurat, persoana pagubita si asigurator, potrivit contractului de asigurare ori prin hotarire judecatoreasca. 
Pentru stabilirea despagubirii, in cazul evenimentelor petrecute pe teritoriul Romaniei, partile sint obligate, daca nu ajung la intelegere, sa supuna litigiul solutionarii unui organ de jurisdictie roman. 

(Text Legea nr. 136/1995)
	3. Articolul 43 va avea următorul cuprins:

„Art. 43. – Despăgubirea se stabileşte şi se efectuează în baza asigurării valabile la data producerii accidentului, conform dispoziţiilor art. 49, fără a mai fi necesar acordul asiguratului din cauza căruia s-a produs paguba, ori prin hotărâre judecătorească.”

	NEMODIFICAT
	

	8.
	 „Persoanele fizice şi juridice care au în proprietate autovehicule supuse înmatriculării în România, precum şi tramvaie sunt obligate să le asigure pentru cazurile de răspundere civilă, ca urmare a pagubelor produse prin accidente de autovehicul în limitele teritoriale de acoperire şi să menţină valabilitatea contractului de asigurare prin plata primelor de asigurare.

(Text Legea nr. 136/1995 astfel cum a fost modificată prin OUG nr. 61/2005)
	
	6. La articolul 48, alineatul 1 va avea următorul cuprins:

„Persoanele fizice sau juridice care au în proprietate vehicule supuse înmatriculării/înregistrării  în România, precum şi tramvaie au obligaţia să se asigure pentru cazurile de răspundere civilă ca urmare a pagubelor produse prin accidente de vehicule în limitele teritoriale de acoperire şi să menţină valabilitatea contractului de asigurare prin plata primelor de asigurare precum şi să aplice pe parbrizul vehiculului sau în alt loc vizibil din exterior, vigneta.
Autor: Comisia
	Urmare a însuşirii de către România a recomandării UE în sensul introducerii obligativităţii afişării vignetei pe parbrizul vehiculelor şi pe cale de consecinţă a sancţionării cu amendă de către organele de poliţie

	9.
	„Art. 54 alin. (1)– Despăgubirile se stabilesc în conformitate cu art. 49 pe baza convenţiei dintre asigurat, persoana păgubită şi asigurător ori, în cazul în care nu s-a realizat înţelegerea, prin hotărâre judecătorească.

(2) In cazul stabilirii despăgubirii prin hotărâre judecătorească, drepturile persoanelor păgubite prin accidente produse de autovehicule aflate în proprietatea persoanelor asigurate în România se exercită împotriva acestuia, stabilită în prezentul capitol, cu citarea obligatorie a persoanei/persoanelor răspunzătoare de producerea accidentului în calitate de intervenienţi forţaţi.

(3)Drepturile persoanelor păgubite prin accidente produse pe teritoriul României de autovehiculele aflate în proprietatea persoanelor asigurate în străinătate se exercită împotriva asigurătorului prin reprezentanţele de despăgubiri sau prin Biroul Asigurătorilor de Autovehicule din România, după caz, dacă sunt îndeplinite condiţiile prevăzute la art. 48 alin. 2.

(Text Legea nr. 136/1995 astfel cum a fost modificată prin OUG nr. 61/2005)
	4. Articolul 54 va avea următorul cuprins:

„Art. 54 - Despăgubirea se stabileşte şi se efectuează conform articolelor 43 şi 49, iar în cazul stabilirii despăgubirii prin hotărâre judecătorească, drepturile persoanelor despăgubite prin accidente produse de vehicule aflate în proprietatea persoanelor asigurate în România se exercită împotriva asigurătorului de răspundere civilă, în limitele obligaţiei acestuia, stabilită în prezentul capitol, cu citarea obligatorie a persoanei/persoanelor răspunzătoare de producerea accidentului în calitate de intervenienţi forţaţi.

Drepturile persoanelor păgubite prin accidente produse pe teritoriul României de vehicule aflate în proprietatea persoanelor asigurate în străinătate se exercită împotriva asigurătorului prin reprezentanţele de despăgubiri sau prin Biroul Asigurătorilor de Autovehicule din România, după caz, dacă sunt îndeplinite condiţiile prevăzute la art. 48 alin. 2.
	7. Art. 54 va avea următorul cuprins:
„Art. 54 Despăgubirea se stabileşte şi se efectuează conform art. 43 şi 49, iar în cazul stabilirii despăgubirii prin hotărâre judecătorească, drepturile persoanelor păgubite prin accidente produse de vehicule aflate în proprietatea persoanelor asigurate în România se exercită împotriva asigurătorului de răspundere civilă, în limitele obligaţiei acestuia, stabilită în prezentul capitol, cu citarea obligatorie a persoanei/persoanelor răspunzătoare de producerea accidentului în calitate de intervenienţi forţaţi.
NEMODIFICAT

Autor: Comisia
	EROARE MATERIALA

	10.
	
	5. In tot cuprinsul Legii nr. 136/1995 privind asigurările şi reasigurările în România, următorii termeni se înlocuiesc după cum urmează:

a) „autovehicul” cu „vehicul”

b) „înmatriculat” cu înmatriculat/înregistrat”
	Art. II In tot cuprinsul Legii nr. 136/1995 cu modificările şi completările ulterioare, termenul de „autovehicul” se înlocuieşte cu termenul „vehicul” iar termenul „înmatriculat” se înlocuieşte cu termenul „înmatriculat/înregistrat”.
	Tehnică legislativă

	11.
	
	Art. II – Legea nr. 136/1995 privind asigurările şi reasigurările în România, publicată ân Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Art. III Legea nr. 136/1995, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Tehnică legislativă

